
Magyarország Kormányának Versenyképes Járások Programja keretében „Turisztikai attrakció létrehozása Ózdon és környékén” címen Ózd, Domaháza, Hangony, Kissikátor és Borsodszentgyörgy települések önkormányzatai közösen, konzorciumi formában 2025 első félévében fejlesztési igényt nyújtottak be a Közigazgatási és Területfejlesztési Minisztériumhoz.

A konzorcium egészére megítélt támogatás összege 176.590.114 Ft, amelyből Hangony Községi Önkormányzat 27.890.120 Ft vissza nem térítendő támogatásban részesült.

A projekt Magyarország Kormányának a Versenyképes Járások Program keretében biztosított támogatásával, hazai forrásból valósul meg.
A fejlesztés célja egy összehangolt, egymásra épülő térségi turisztikai hálózat kialakítása, amely hozzájárul a járás gazdasági megerősödéséhez, a helyi identitás megőrzéséhez és a térségi versenyképesség növeléséhez.
A projekt keretében Hangony Községi Önkormányzat gyermekcsoportok fogadására alkalmas vendégházat alakít ki, amely részleges épületfelújítást, térburkolat építését, valamint a közeli iskola biomassza kazánjához kapcsolódó távhővezeték kiépítését foglalja magában. A fejlesztés részeként sor kerül egy statikailag leromlott állapotú ipari kémény bontására is. A projekt másik elemeként az önkormányzat egy árokásó földmunkagépet szerez be, amely a térség turisztikai útvonalainak és külterületi infrastruktúrájának fenntartását segíti elő.

A projekt kezdete: 2025.09.01.
A projekt várható befejezése: 2026.08.31.

A Versenyképes Járások Program kiemelt célja, hogy a járások szempontjából jelentős, több települést érintő fejlesztések támogatásával erősítse a térségi együttműködéseket és növelje a vidéki térségek versenyképességét


Hangony, 2025.12.05.
A VERSENYKÉPES JÁRÁSOK PROGRAM KERETÉBEN ELNYERT TÁMOGATÁSRÓL

Sajtóközlemény

